Hippolyte Lucas (escritor)

Traxectoria 
 Primeiros anos 
Hippolyte Lucas naceu en 1807, en Rennes, na Bretaña. Seu pai era avogado. A infancia de Hippolyte Lucas foi feliz, e fixo estudos brillantes, comenzando a carreira de dereito na súa cidade natal, trasladándose a París, en 1826, para terminala. Tras a súa licenciatura, volveu a Rennes para exercer a súa profesión de avogado, pero a poesía xa nacera no seu ánimo. En 1829, Hippolyte volve a París, onde frecuenta os teatros «cunha constancia heroica», segundo Louis Huart, que engade, «o futuro avogado, segundo o costume case invariábel dos señores estudantes, non estudaba nada de nada».

 Carreira literaria 
Lucas comezou a súa carrreita literaria na prensa, en Le Globe, e despois colaborou en Le National, en Le Charivari e en Le Siècle. O poeta elexíaco fixo con Évariste Boulay-Paty un drama inspirado sobre Lord Byron, pero foi rexeitado como inrrepresentábel no Odéon. En realidade, o carácter de Lucas, a súa educación cristiá, o seu progresismo, os seus gustos clásicos, as súas elexías suaves en tons e matices, predispuxérono ao gran teatro lírico, pero frecuentou máis aos románticos que aos parnasianos, que o aconsellaron apartarse destes últimos.

En 1830, a revolución estala. En xullo, desenvolvéronse tres días de revoltas, os chamados "tres gloriosos" nos que os republicanos se levantaron contra Carlos X, que sería substituído por Lois Filipe. O Globo  converteuse no órgano dos sansimonistas; Hippolyte Lucas deixouno e volveu a Rennes.

Lucas tomou parte activa no movemento literario. Cooperou nos anos 1832-1833 na Revue de Bretagne, asinando o primeiro editorial. Chateaubriand, Lamennais, Lamartine, Alfred de Musset, Fontan, Emile Souvestre, Ernest Hello, Brrizeux, Boulay-Paty, Édouard Turquety colaboraron nela. Foi nesta revista na que Hippolyte Lucas popularizou o seu nome polos retratos elegantes, reproducidos por un número bastante grande de periódicos.

En 1834 volve a París e publica Le Cœur et le Monde, que alcanza un grande éxito. En 1836, Hippolyte Lucas publicou Caractères et portraits de Femmes, onde foi comparado con La Bruyère.

En 1842 dedicouse ao teatro, e tivo moitos éxitos na súas comedias, dramas, vodeviles e óperas bufas, asociado a compositores como Adolphe Adam, Félicien David, Vogel, e outros. Tamén se inspirou no teatro clásico inglés e español. Shakespeare, Moore, Lope de Vega, Calderón e Alarcón inspiráronlle varias pezas.

Como historador publicou Histoire philosophique et littéraire du théâtre français en 1843 e Histoire des guerres civiles en 1847.

Hippolyte Lucas presentou a candidatura á dirección da Comédie-Française, que foi apoiada pola prensa. Lucas contribíu poderosamente á  fundación da Société des gens de lettres, e formou parte do seu primeiro comité. Foi bibliotecario do Arsenal en 1860. Faleceu en  1878.

 Obras 
 Le Cœur et le monde, ensaios, 1834
 Caractères et portraits de femmes, ensaios, 1836
 L'Inconstance, novela, 1838
 La Double Épreuve, comedia nun acto, en versos, 1842
 Une Aventure suédoise, drama nun acto, en versos, 1842
 Bélisaire, ópera en catro actos, música de Donizetti, 1842
 Maria Padilla, ópera en catro actos, música de Donizetti, 1843
 Linda de Chamouny, ópera en tres actos, música de Donizetti.
 L'Hameçon de Phénice, comedia nun acto, en versos, imitada de Lope de Vega, 1843
 Histoire philosophique et littéraire du Théâtre-Français depuis son origine jusqu'à nos jours, 1843 
 Heures d'amour, poesía, 1844
 Almanach de tout le monde, contenant l'histoire et la vie populaire de Molière, 1844  
 Le Médecin de son honneur, drama nun acto, en versos, imitado de Calderon, 1844
 Champmeslé, comédie en un acte et en vers, 1844  
 Les Nuées, comedia en dous actos, en versos, imitada de Aristófanes, 1844
 Le Tisserand de Ségovie, drama en tres actos, en versos, 1844
 Le Collier de perles, 1845 
 L'Étoile de Séville, ópera en catro actos, 1845
 Histoire des guerres civiles de France depuis les temps mérovingiens jusqu'à nos jours, 2 tomos, (con Albert Laponneraye), París, bureau de la Société de l'industrie fraternelle, 1847
 La bouquetière, ópera nun acto, letra de Hippolyte Lucas, música de Adolphe Adam, París, Michel-Lévy frères, Bibliothèque dramatique, colección Théâtre moderne, 1847
 Diable ou femme, comedia nun acto, en versos, 1847
 Mademoiselle Navarre, comedia nun acto, 1847
 Alceste, comedia en tres actos, en versos, 1847
 Le Collier du roi, drama nun acto, en versos, 1848
 Rachel, ou la Belle Juive, drama en tres actos, en versos, 1849, 1855
 Voyage au Pôle Sud et dans l'Océanie, sur les corvettes "l'Astrolabe" et "la Zélée", tomo 3 (con Honoré Jacquinot e Jules Dumont d'Urville, director de publicación), París, Gide, 1853
 Curiosités dramatiques et littéraires, París, Garnier frères, 1855
 Lalla-Roukh, ópera cómico en dous actos, libreto de Michel Carré e Hippolyte Lucas, música de Félicien David, estreado o 12 de maio de 1862.
 Chants de divers pays'', poemas inéditos, publicados por Léo Lucas e Olivier de Gourcuff, Nantes, Société des bibliophiles bretons et de l'histoire de Bretagne, collecciónn Petite bibliothèque bretonne, 1893

 Notas 

 Véxase tamén 
 Ligazóns externas 
La Bouquetière
Histoire des guerres civiles de France depuis les temps mérovingiens jusqu'à nos jours, tome 1
Histoire des guerres civiles de France depuis les temps mérovingiens jusqu'à nos jours, tome 2
Voyage au Pôle Sud et dans l'Océanie, sur les corvettes "l'Astrolabe" et "la Zélée"
Curiosités dramatiques et littéraires
Buste de Daumier
Chants de divers pays

Categoría:Escritores de Francia
Categoría:Nados en 1807
Categoría:Nados en Rennes
Categoría:Finados en 1878